În timpul campaniei poloneze din 1806-1807, Platov a comandat un corp de cazaci și a luptat împotriva francezilor în bătăliile de la Eylau, Guttstadt și Friedland, fiind decorat cu ordinele rusești Sf. Gheorghe (clasa a II-a) și Sf. Alexandru Nevski și cu ordinele prusace Vulturul Negru și Vulturului Roșu. În perioada 1808-1809 a luptat împotriva turcilor pe valea Dunării, inclusiv în Bătălia de la Silistra, fiind decorat cu Ordinul Sf. Vladimir (clasa I). La 11 octombrie 1809 Platov a fost avansat la gradul de general de cavalerie. La scurt timp după terminarea campaniei, el s-a întors la cartierul cazacilor de pe Don și a continuat reorganizarea administrației locale a cazacilor.